سودان حکومتی گه قرشی 2003- ییلیدن بیری کوره شیب تورگن قوراللی انقلابچی جبهه سی بیلن کیلیشیب آلیندی.
سودان رسمی خبر آزانسی بولمیش SUNA خبر بیریشیچه، جنوبی س.دان نینگ پایتختی جوباده اویوشتیریلگن قول قوییش مراسمیده انقلابچی جبهه نینگ ییتکچیشی الهادی ادریس، حاکمیت کینگشی منسوبی جنرال محمد حمدان داکاله و چاددن بیر هیئت اورین آلدی.
خارطوم حکومتی بیلن مملکت نینگ جنوب و غرب تامانلریده گی ایریلیقچی اوچ قوراللی حرکت اورته سیده توقنه شوولرنی تماماً اداغگه ییتکیزووچی کیلیشووگه سودان حکومتی تامانیدن حاکمیت کینگشی منسوبی جنرال محمد حمدان داکاله، انقلابچی جبهه توم هاگو و واسطه چیلیک کمیته سیدن تات گلواک قول قویگن.
مراسمده گپیرگن داکاله، سودان نینگ اورویش و بوزیشلرنی توخته تیب بردملیک و تینچلیک اورنه تیلگن کونلر اوتکزه یاتگن لیگینی ایتدی.
وقتینچه لیک حکومت نینگ اولکه مقیاسیده هر تامانلمه تینچلیک اورنه تیلیشی اوچون بیرگن وعده لرنی بجا کیلتیره جگینی معلوم قیلگن داکاله، تینچلیک کیلیشووی باعث سودان خلقینی قوتله دی.
سودان حکومتی بیلن انقلابچی جبهه اورته سیده گی تینچلیک اوچره شوولری 14 اکتوبرده باشلنگن ایدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
